1.школско такмичење из солфеђа и теорије музике

***Правилник такмичења***

 *члан 1.*

* Школско такмичење одржава се последњег викенда у априлу.

 *члан 2*.

* Право учешћа на такмичењу имају сви редовни и ванредни ученици матичне школе и издвојених одељења.

 *члан 3.*

* Такмичење је подељено у две *дисциплине: солфеђо и теорија музике* и седам *категорија: IV, V и VI разред ОШ и I, II, III и IV разред СШ.*

 *члан 4.*

* Пријаве за такмичење достављају се најкасније 10 дана пре одржавања такмичења.

 *члан 5.*

* Ауторе примера из солфеђа и тестова из теорије музике, жири, секретаре и испитиваче, договара Актив наставника солфеђа на свом састанку.

 *члан 6.*

* Жири чине 3 члана: председник и 2 члана.
* Председник жирија:

- прати да ли се оцењивање врши по правилнику о оцењивању и дужан је да интервенише у случају неправилности,

 -утврђује листу резултата у одређеној категорији са исказаним бодовима и освојеном наградом и местом, коју потврђује својим потписом,

-предлаже Лауреате за сваку категорију.

* Секретар жирија:

-проверава пријаве; непотпуне и неправилно попуњене пријаве враћа на исправку или допуну,

-сазива чланове жирија и упознаје их са Правилником о раду жирија и такмичења,

-прати да ли се оцењивање сваког члана жирија обавља по Правилнику оцењивања и реагује уколико постоји одступање од истог,

-присуствује састанку жирија током целог такмичења,

-на основу бодовних листа, израчунава средњу, коначну оцену за такмичара,

-у договору са председником жирија, надгледа и руководи наступима кандидата,

-води рачуна да на столу стоји довољан број задатих примера (из усменог дела на солфеђу), или диктата и тестова (на писменом делу у обе дисциплине),

-уводи групу на писмени/усмени део такмичења,

-по завршетку такмичарске категорије, предаје Организационом одбору све записнике,

 појединачне и збирне бодовне листе потписане од свих чланова жирија.

 *члан 7.*

* Oрганизациони одбор такмичења чине директор, помоћници директора и руководилац Актива наставника солфеђа и стручно теоријских предмета.

 *члан 8.*

* Чланови жирија*:*

 *-*оцењују такмичаре од 0-100 бодова,

-попуњавају и потписане бодовне листе предају секретару жирија,

-реагују у случају неправилности.

* Члан жирија не оцењује: свог ученика – кандидата, као и кандидата са којим је у сродству. У том случају, уместо члана жирија кандидата оцењује испитивач.

 *члан 9.*

* Такмичарима се додељују следеће награде:

I награда - 90-100 бодова

II награда - 80-89,99 бодова

III награда - 70-79,99 бодова

похвала - 60-69,99 бодова

учешће - 0-59,99 бодова.

* У случају да постоје такмичари који имају исти број бодова у једној категорији, награда се додељује млађем такмичару.
* Број награда није ограничен.
* Најуспешнијим ученицима жири може доделити награду ЛАУРЕАТ у оквиру сваке категорије.
* Жири може доделити и награду за интерпретацију или оригинално извођење усменог дела такмичења из солфеђа.
* Професори који су имали ученике на такмичењу, награђују се дипломама за педагошке резултате, као и учешће у раду жирија.

 *члан 10.*

* Сврха такмичења је откривање надарених ученика, помоћ награђеним ученицима у њиховом даљем школовању и афирмацији, размена утисака и коментара међу ученицима, као и педагошких искустава међу колегама.